
Հայաստանի Հանրապետության կառավարության որոշման նախագիծը բխում է 2027 թվականին Հայաստանում կայանալիք Ֆրանկոֆոնիայի 10-րդ խաղերի կազմակերպման և անցկացման շրջանակներում ծառայությունների ձեռքբերման և Հրազդան մարզադաշտում, թեթև աթլետիկայի և պարաաթլետիկայի մրցաձևեր անցկացնելու համար, միջազգային չափանիշներին համապատասխան վազքուղու և անհրաժեշտ ենթակառուցվածքների վերանորոգման աշխատանքների իրականացման անհրաժեշտությունից: 
[bookmark: _GoBack]Հաշվի առնելով Ֆրանկոֆոնիայի 10-րդ խաղերի կազմակեպման հույժ կարևորությունը և ձեռք բերվող գնման առարկաների առանձնահատկությունները, Նախագծով առաջարկվում է տալ նախնական համաձայնություն 2027 թվականին Հայաստանում կայանալիք Ֆրանկոֆոնիայի 10-րդ խաղերի կազմակերպման և անցկացման հետ կապված ծառայությունների գնման ընթացակարգի (կազմակերպչի ընտրություն), ինչպես նաև Հրազդան մարզադաշտում, թեթև աթլետիկայի և պարաաթլետիկայի մրցաձևեր անցկացնելու համար, միջազգային չափանիշներին համապատասխան վազքուղու և անհրաժեշտ ենթակառուցվածքների վերանորոգման աշխատանքների գնման ընթացակարգերի հրավերներում ներառելու պայման այն մասին, որ տվյալ գործընթացները կազմակերպվում են հանրային շահերի ապահովման նպատակով և այդ գործընթացների շրջանակներում պատվիրատուի և (կամ) գնահատող հանձնաժողովի գործողությունների (անգործության) և որոշումների բողոքարկումները չեն կասեցնում գնման գործընթացները։
Նախագծի ընդունման անհրաժեշտությունը կայանում է նրանում, որ  Ֆրանկոֆոնիայի 10-րդ խաղերը հանդիսանում են հույժ կարևոր և իրենցից ներկայացնում են ծավալուն աշխատանքների կազմակերպում, որի համար անհրաժեշտ է նախապատրաստական բավականին երկար ժամանակ, ուստի այդ գործընթացի շրջանակում պատվիրատուի և (կամ) գնահատող հանձնաժողովի գործողությունների (անգործության) և որոշումների բողոքարկման դեպքում գնման գործընթացների կասեցումը կարող է լուրջ խնդիրներ առաջացնել խաղերի կազմակերպման և անցկացման մասով: Միաժամանակ հայտնում ենք, որ Ֆրանկոֆոնիայի 10-րդ խաղերի անցկացման շրջանակներում անհրաժեշտություն է առաջացել նաև Հրազդան մարզադաշտի վազքուղին և անհրաժեշտ ենթակառուցվածքները համապատասխանեցնել միջազգային ստանդարտներին, որը հնարավորություն կտա թեթև աթլետիկայի և պարաաթլետիկայի մրցաձևերն անցկացնել միջազգային չափանիշներին համապատասխան: 
Հիմք ընդունելով վերոգրյալը՝ անհրաժեշտություն է առաջացել ստանալ Հայաստանի Հանրապետության կառավարության նախնական համաձայնությունը:
Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.
Հայաստանի Հանրապետության կառավարության որոշման նախագծի ընդունումը ՀՀ պետական բյուջեի եկամուտներում և ծախսերում փոփոխություններ չի առաջացնի:
Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թթ. Ծրագիր, ոլորտային և/կամ այլ ռազմավարություն 
Նախագիծը բխում է ՀՀ կառավարության 2021 օգոստոսի 18-իթիվ 1363-Ա որոշմամբ հաստատված ՀՀ կառավարության  ծրագրի «4.8 ՍՊՈՐՏ» բաժնից, համաձայն որի՝ 
•      Կառավարությունը խթանելու է Հայաստանի Հանրապետությունում ֆիզիկական կուլտուրայի և սպորտի զարգացումը՝ կարևորելով բնակչության շրջանում առողջ ապրելակերպի և ակտիվ հանգստի արմատավորումը, ֆիզիկական կուլտուրայի և սպորտի միջոցով բնակչության առողջության ամրապնդումը, երկարակեցությունը, հայրենիքի պաշտպանությանը պատրաստ սերունդների դաստիարակումը:
• Կառավարությունը խթանելու է ֆիզիկական կուլտուրայի և սպորտի ոլորտների տարածքային զարգացումը, սպորտի մասսայականացումը: Այս նպատակով կազմակերպվելու են մանկապատանեկան և սիրողական սպորտի պարբերական մրցաշարեր՝ հանրապետական, միջմարզային, միջհամայնքային:
